# Jurnalul Oficial C 267I/2018

| | ISSN 1977-1029 |
| --- | --- |
| Jurnalul Oficial
  al Uniunii Europene | C 267I |
| | |
| Ediţia în limba română | Comunicări şi informări | Anul 6130 iulie 2018 |

ISSN 1977-1029

Jurnalul Oficial

al Uniunii Europene

C 267I

Ediţia în limba română

Comunicări şi informări

Anul 6130 iulie 2018

---

| Cuprins | Pagina |
| --- | --- |
| | III   Acte pregătitoare |
| | Parlamentul EuropeanConsiliuComisia Europeană |
| 2018/C 267 I/01 | Declarații: Regulamentul Parlamentului European și al Consiliului privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (prima lectură) – Adoptarea actului legislativ | 1 |

Cuprins

Pagina

III   Acte pregătitoare

Parlamentul EuropeanConsiliuComisia Europeană

2018/C 267 I/01

Declarații: Regulamentul Parlamentului European și al Consiliului privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (prima lectură) – Adoptarea actului legislativ

1

---

| RO | |
| --- | --- |

RO

---

III Acte pregătitoare

Parlamentul European Consiliu Comisia Europeană

| 30.7.2018 | RO | Jurnalul Oficial al Uniunii Europene | CI 267/1 |
| --- | --- | --- | --- |

30.7.2018

RO

Jurnalul Oficial al Uniunii Europene

CI 267/1

---

Declarații: Regulamentul Parlamentului European și al Consiliului privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (prima lectură) – Adoptarea actului legislativ

(2018/C 267 I/01)

Declarație comună privind procedura de descărcare de gestiune și data adoptării conturilor finale ale UE

Parlamentul European, Consiliul și Comisia vor stabili – în cooperare cu Curtea de Conturi Europeană – un calendar pragmatic pentru procedura de descărcare de gestiune.

În acest context, Comisia confirmă că va face eforturi să adopte conturile anuale consolidate ale UE pentru exercițiul financiar 2017 până la data de 30 iunie 2018, cu condiția transmiterii până la 15 mai 2018 de către Curtea de Conturi Europeană a tuturor constatărilor privind fiabilitatea acestor conturi ale UE și a conturilor tuturor entităților consolidate, precum și a transmiterii până la 15 iunie 2018 de către Curte a proiectului său de raport anual.

De asemenea, Comisia confirmă că va face eforturi să furnizeze răspunsurile sale la Raportul anual al Curții de Conturi Europene pentru exercițiul financiar 2017 până la 15 august 2018, cu condiția ca proiectul de observații din partea Curții de Conturi Europene să îi fie transmis Comisiei până la 1 iunie 2018.

DECLARAȚIILE COMISIEI

Declarație referitoare la articolul 38 Publicarea de informații referitoare la destinatari și a altor informații

Comisia va sprijini prin intermediul rețelelor cu statele membre schimbul de bune practici în ceea ce privește publicarea de informații referitoare la destinatarii fondurilor Uniunii executate în cadrul gestiunii partajate. Comisia va lua în considerare în mod adecvat lecțiile învățate în vederea pregătirii următorului cadru financiar multianual.

Declarația Comisiei referitoare la CFM (set unic de norme)

Comisia subliniază importanța înregistrării de progrese, în ceea ce privește cadrul financiar multianual de după 2020, către un set unic de norme care să reglementeze același tip de operațiuni, indiferent de modul în care sunt puse în aplicare aceste operațiuni.

Declarația Comisiei referitoare la articolul 234 alineatul (1) în ceea ce privește crearea de fonduri fiduciare tematice

În pofida preocupărilor exprimate de Comisie în timpul negocierilor, articolul 234 alineatul (1) din Regulamentul financiar prevede că orice decizie de instituire a fondurilor fiduciare tematice ale UE trebuie să fie prezentată spre aprobare Parlamentului European și Consiliului. Comisia consideră că o astfel de decizie intră în domeniul de aplicare al articolului 317 din TFUE, întrucât se referă la execuția bugetară. Controlul, astfel cum este preconizat, de către Parlamentul European și Consiliu cu privire la exercitarea competențelor de executare ale Comisiei nu este prevăzut în Regulamentul (UE) nr. 182/2011 (1) și ar contraveni atât articolului 291 din TFUE, cât și acestui regulament. Prin urmare, Comisia își rezervă drepturile.

Declarația Comisiei referitoare la articolul 247 Rapoarte financiare și de răspundere integrate

Comisia va depune eforturi pentru a prezenta o prognoză pe termen lung a viitoarelor intrări și ieșiri pentru următorii cinci ani în cadrul procedurii bugetare, alături de scrisoarea rectificativă la proiectul de buget.

Declarație referitoare la articolul 266 Dispoziții speciale privind proiectele imobiliare

Comisia și SEAE vor informa Parlamentul European și Consiliul, în contextul documentului de lucru menționat la articolul 266, cu privire la orice vânzare și achiziționare de clădiri, inclusiv cu privire la cele a căror valoare se situează sub pragul prevăzut la articolul respectiv.

Declarația Comisiei referitoare la revizuirile viitoare ale Regulamentului financiar (evaluarea impactului)

Comisia subliniază că Regulamentul financiar prevede normele generale și setul de instrumente pentru punerea în aplicare a programelor de cheltuieli. Prin urmare, în urma revizuirilor legislației nu rezultă niciun impact economic, de mediu sau social direct care ar putea fi analizat în mod util în cadrul unei evaluări a impactului. Valoarea adăugată a evaluărilor impactului apare în momentul formulării opțiunilor de politică privind programele de cheltuieli specifice, care trebuie să respecte cadrul de reglementare prevăzut de Regulamentul financiar. Comisia confirmă faptul că se vor efectua evaluările necesare ale impactului cu ocazia pregătirii acestor programe.

De asemenea, Comisia va continua practica sa care constă în organizarea de consultări specifice și publice cu toate părțile interesate și cu publicul larg. Pe lângă rezultatele acestor consultări, Comisia va indica, de asemenea, în expunerea de motive a revizuirilor viitoare modul în care a ținut seama de evaluările relevante ale normelor de aplicare ale programelor sau de instrumentele prevăzute în Regulamentul financiar cu privire la care propune modificări.

Declarația Comisiei Europene referitoare la articolul 272 alineatul (8)

Comisia consideră că, în cazul în care un grup de acțiune locală îndeplinește sarcinile prevăzute la articolul 34 alineatul (3) primul paragraf literele (a)-(g) din Regulamentul nr. 1303/2013, astfel cum a fost modificat prin prezentul regulament, nu este necesar ca respectivul grup de acțiune locală să fie desemnat drept organism intermediar. Cu toate acestea, în astfel de cazuri, verificarea finală a eligibilității operațiunilor înainte de aprobarea acestora rămâne în sarcina autorității de management, cu excepția cazului în care această sarcină este delegată în mod formal grupului de acțiune locală. În acest caz, grupul de acțiune locală trebuie să fie desemnat ca organism intermediar și trebuie să îndeplinească sarcina respectivă sub responsabilitatea finală a autorității de management, în conformitate cu articolul 123 alineatul (6) din Regulamentul nr. 1303/2013 în cazul fondurilor și al FEPAM sau în conformitate cu articolul 66 alineatul (2) din Regulamentul nr. 1305/2013 în cazul FEADR.

Declarația Comisiei Europene referitoare la articolul 272 alineatul (14) litera (a)

Comisia confirmă faptul că normele privind gestionarea și controlul, astfel cum sunt stabilite la articolul 40 alineatele (1) și (2) din Regulamentul nr. 1303/2013, aplicabile în momentul semnării acordurilor de finanțare continuă să se aplice instrumentelor financiare menționate la articolul 39 din Regulamentul nr. 1303/2013 care au fost stabilite printr-un acord de finanțare semnat înainte de intrarea în vigoare a prezentului regulament. Această derogare este deja consacrată în cadrul juridic prin articolul 40 alineatul (2a) din Regulamentul nr. 1303/2013 și acoperă întreaga durată de viață a acestor instrumente, inclusiv eventualele modificări ale acordului de finanțare inițial, care pot prevedea contribuții suplimentare.

Declarația Comisiei Europene referitoare la articolul 272 alineatul (16) litera (a)

Comisia regretă modificarea articolului 42 alineatul (3) din Regulamentul nr. 1303/2013, întrucât aceasta va conduce la creșterea sumelor din bugetul UE plătite în conturi de garanție. Orice cheltuieli eligibile neutilizate în cursul perioadei de programare și plătite într-un cont de garanție implică o excepție semnificativă de la normele politicii de coeziune, întrucât sunt contrare principiului de bază conform căruia sprijinul oferit de politica de coeziune ar trebui executat și contabilizat în momentul închiderii programelor. În plus, această situație conduce la probleme practice legate de punerea în aplicare, referitoare în special la raportarea și auditul sumelor plătite în conturi de garanție.

Declarația Comisiei Europene referitoare la articolul 272 alineatul (26) literele (a) și (e)

Comisia reamintește faptul că, indiferent de modificările legislative aduse dispozițiilor aplicabile operațiunilor care generează venituri nete ulterior finalizării lor, conform principiului bunei gestiuni financiare – astfel cum este prevăzut la articolul 33 din prezentul regulament – autoritățile de management trebuie să adopte măsuri adecvate pentru a evita finanțarea excesivă a acestor operațiuni, inclusiv în cazul în care astfel de operațiuni fac obiectul unui ajutor de stat sau generează economii la costurile de funcționare. Acest lucru ar trebui să fie valabil în special în cazul operațiunilor al căror cost total eligibil depășește 1 000 000 EUR, atunci când beneficiarul nu este un IMM.

Declarația Comisiei Europene referitoare la articolul 273

Normele de minimis privind ajutoarele de stat sunt stabilite în regulamentele adoptate de Comisie pe baza articolului 108 alineatul (4) din TFUE în aplicarea competențelor care i-au fost conferite de către Consiliu în temeiul articolului 109 din TFUE [prin Regulamentul (UE) 2015/1588 al Consiliului].

Se consideră că măsurile care nu depășesc plafonul prevăzut în regulamentele de minimis (în majoritatea cazurilor 200 000 EUR pe întreprindere pe o perioadă de trei ani) nu au niciun efect asupra schimburilor comerciale dintre statele membre. Prin urmare, acestea pot fi puse în aplicare fără a intra sub incidența interdicției de acordare a ajutoarelor de stat prevăzută la articolul 107 alineatul (1) din TFUE.

Norma de minimis vizează asigurarea echilibrului optim între simplificare și evitarea denaturărilor concurenței pe piața internă atunci când statele membre dispun de capacități financiare variabile pentru a-și subvenționa economiile. Valoarea ajutorului de minimis a fost stabilită la un nivel sub care se poate presupune în mod rezonabil că ajutorul nu va avea niciun efect asupra schimburilor comerciale dintre statele membre.

În prezent, Comisia nu preconizează modificarea normelor de minimis pentru a face față circumstanțelor economice deosebit de grave. Cu toate acestea, Comisia ar dori să reamintească faptul că, în trecut, a adoptat măsuri excepționale pentru a permite ajutoare de stat menite să remedieze perturbări grave ale economiei statelor membre. De exemplu, ca răspuns la efectele crizei financiare asupra economiei reale, aceasta a adoptat așa-numitul „cadru temporar”, care s-a aplicat din decembrie 2009 până în decembrie 2011 și care a autorizat, printre altele, ajutoare de până la 500 000 EUR pe întreprindere. Comisia își rezervă posibilitatea de a adopta astfel de măsuri atunci când este necesar în temeiul articolului 107 alineatul (3) litera (b) din TFUE.

---

(1)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).

---